Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: f) a felnõttképzésrõl szóló 2001. évi CI. törvényben
Paragraph Index: 136

(3) Az Ftv. 7. §-ának (9)—(11) bekezdése helyébe a következõ rendelkezés lép, egyidejûleg kiegészül a következõ (12) bekezdéssel: „(9) A felsõoktatási intézmények szakképzõ iskola fenntartásával iskolai rendszerû szakképzést folytathatnak, ennek keretei között felkészítenek a szakmai vizsgára és a szakmai vizsgaszabályzatban meghatározottak szerint részt vesznek a szakmai vizsga megszervezésében, lefolytatásában. E tevékenységre a szakképzésre vonatkozó jogszabályokat kell alkalmazni. E képzésben résztvevõk jogállása és e képzés finanszírozása megegyezik a szakképzõ iskola tanulóinak jogállásával és képzésfinanszírozásával. A felsõoktatási intézmények költségtérítéses formában, illetõleg vállalkozási tevékenységként — élethosszig tartó tanulás keretei között — iskolarendszeren kívüli képzést is folytathatnak.

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes